เราได้ซื้อชาเขียวอเมซอนกิน หลังกินไปประมาณ2ชม.ก็มีอาการใจสั่นปวดท้อง เราก็พยายามดื่มน้ำเยอะๆให้ฉี่ออกพอผ่านไปอีกวันนึงครบ 24 ชม.แล้ว อาการยังไม่ดีขึ้นเลยค่ะแต่เรากินข้าว กินอะไรปกติ แค่รู้สึกอึดอัดเวลาหายใจคิดว่าควรไปหา หรือซื้อยากินดีมั้ยคะ หรืออาการเหล่านี้มันจะหายไปเอง
สวัสดีค่ะ อาการใจสั่น หายใจเหนื่อยนั้นอาจจะไม่ได้เกิดจากเรื่องชาเขียวได้โดยตรง ซึ่งถ้ายังมีอาการต่อเนื่อง น่าจะมีสาเหตุทางกายมากกว่าเช่น หัวใจเต้นผิดจังหวะ โรคไทรอยด์เป็นพิษ โรคหอบหืด การติดเชื้อในทางเดินหายใจ ผลข้างเคียงจากการใช้ยาบางชนิด หรือสาเหตุทางจิตใจเช่นความวิตกกังวล หรือความกลัวในที่นี้แนะนำว่าถ้ายังมีอาการเป็นมาเป็นวันไม่ทุเลา ควรไปพบแพทย์ เพื่อตรวจหาสาเหตุเพิ่มเติมและติดคลื่นไฟฟ้าหัวใจร่วมด้วย กรณีหัวใจเต้นเร็วจริงๆเบื้องต้นงดการดื่มชากาแฟ งดการใช้ยาทุกชนิดที่ไม่จำเป็น ไม่ไปซื้อยามาใช้เอง และงดการออกแรงหนักๆไปก่อน